Այսինքն՝ մեր ուսումնասիրությունները ցույց են տալիս, որ նախարարությունների ուղիղ կեսը միավորելով, կամ գործառույթները չկրկնելու համար մի մասն էլ լուծարելով կարելի է ավելի արդյունավետ համակարգ ունենալ, բայց այս իմաստով կարծես, համակարգված ու հետեւողական քայլեր չկան: Շատ ցավալի է, որ կան կառույցներ կառավարության ներսում, կամ նրան առընթեր, որոնք ուղղակի հեռու են ոչ միայն պրոֆեսիոնալիզմից, այլ նաեւ Հայաստանի ճանաչողական մակարդակը զրոյական է. խոսքը վերաբերվում է ռազմավարական նախաձեռնությունների կենտրոնին, որի ղեկավարը պարզապես անտեղյակ է Հայսատանից ու չի պատկերացնում իր դերակատարությունը: Նույնը վերաբերվում է զարգացման հիմնադրամին, համահայկական բանկին, որը զարգացման բանկ է, բայց այդպես էլ չկայացավ որպես կառույց: Այսինքն որպես թիմային միջավայր, իմ կարծիքով, այդպես էլ չի ձեւավորվել: